एक दूजे के लिये
एक दूजे के लिये 1981 में बनी हिन्दी भाषा की दुखान्त प्रेमकहानी फ़िल्म है। इसका निर्देशन के बालाचंदर द्वारा किया गया और मुख्य कलाकार कमल हासन और रति अग्निहोत्री हैं। यह निर्देशक की अपनी ही एक तेलुगू फ़िल्म की रीमेक थी। फिल्म जारी होने पर "सुपर हिट" रही थी। इसे आलोचनात्मक प्रशंसा भी मिली और यह 13 फिल्मफेयर पुरस्कार नामांकन में से अंत में 3 जीतने में सफल रही। ये गायक एस॰ पी॰ बालसुब्रमण्यम की भी पहली हिन्दी फिल्म थी और उन्हें इस फिल्म में गायकी के लिये राष्ट्रीय फिल्म पुरस्कार मिला था।